Škovránik stromový

Škovránik stromový alebo škovránok stromový (lat. Lullula arborea) je druh z čeľade škovránkovité.  Hniezdi v Európe, v severnej Afrike a na Blízkom východe.  Podľa Medzinárodnej únie na ochranu prírody a prírodných zdrojov škovránik stromový patrí medzi najmenej ohrozené druhy, trend celkovej populácie je stúpajúci, stavy v Európe v rokoch 19802013 mierne vzrástli. Podľa výsledkov paneurópskeho sčítania bežných druhov vtákov mal trend škovránika stromového v Európe za roky 1980  2017 mierny nárast.

Opis 
Má dĺžku tela 150 mm a váži 20 - 26 g .

Hlas

Výskyt a stav na Slovensku 
Na území Slovenska bolo zistené hniezdenie na 30% mapovaných štvorcov a na 14% mapovaných štvorcov bolo zistené pravdepodobné hniezdenie. Škovránik stromový je sťahovavý, prilieta koncom februára a začiatkom marca a odlieta od septembra do novembra.

Odhadovaný počet hniezdiacich párov je 1 500 - 3 000, zimujúcich jedincov 0 - 100. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995 R - vzácny. V roku 1998 žiadny. V roku 2001 žiadny. V roku 2014 NT* C1 - takmer ohrozený. Európsky ochranársky status SPEC2 - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.

Biotop 
Žije na krajoch lesov po celom Slovensku. Obýva lesné mladiny, otvorené plochy riedko porastené krovinami a stromami. Obľubuje riedke bylinné porasty na pieskoch.

Rozmnožovanie 
Škovránik stromový hniezdi 2 - 3 krát za rok. Hniezdo stavia na zemi. Samica sedí na znáške 3 - 5 (2 - 6) vajec 13 - 15 dní. Obaja rodičia vychovávajú mláďatá 11 dní.

Potrava 
Škovránik stromový sa živý hlavne mäkkým hmyzom a na jeseň konzumuje i semená.

Ochrana 
Je zákonom chránený, spoločenská hodnota je 1000 €  (Vyhláška MŽP č. 170/2021).

Galéria

Referencie

Iné projekty

Externé odkazy 
 
 

Škovránkovité
Najmenej ohrozené druhy
Vtáky na Slovensku